stanford-oval/wikipedia huggingface dataset:
Kielo
Kielo kulttuurissa

Perinteen mukaan 1. toukokuuta Ranskan kaduilla myydään kieloja. Kielo on ollut kevään symboli jo muinaisilla kelteillä. Vuonna 1561 kuningas Kaarle IX sai pienen kielokimpun tuomaan onnea, ja siitä lähtien hän lahjoitti hovin naisille kielokimppuja toukokuun ensimmäisenä. Varsinkin kieloa, jossa on 13 kukkakelloa samassa varressa, pidetään erityisesti onnea tuottavana esineenä. Ranskassa kieloja saa myydä vappukukiksi ilman myyntilupia tai tulo- tai arvonlisäveroa.
Kielo on valittu Suomen kansalliskukaksi vuonna 1967, Suomen itsenäisyyden 50. juhlavuonna. Yleisradio järjesti kansalliskukasta kansanäänestyksen, jonka tuloksen pohjalta juhlavuoden kansalliskukkatoimikunta teki lopullisen valinnan. Kukkiva kielo oli kuvattuna myös Antti Neuvosen suunnittelemassa suomalaisessa kymmenen pennin kolikossa, joka oli käytössä vuosina 1990–2001. Suomen ohella kielo oli myös entisen Jugoslavian kansalliskukka. Lisäksi kielo on kuvattuna useissa vaakunoissa, kuten norjalaisen Lunnerin ja ruotsalaisen Mellerudin kunnanvaakunoissa.
Laulujen laulun lisäksi kielo on liitetty muun muassa myös Englannin Sussexista lähtöisin olevaan uskonnolliseen legendaan. 500-luvulta peräisin olevassa tarussa paholainen ilmestyy ranskalaiselle erakolle lohikäärmeen hahmossa, mutta erakko pysyy keskittyneenä rukoukseensa. Seuranneessa kolme päivää kestäneessä kamppailussa maahan pudonneista erakon veripisaroista kasvaa maahan kieloja, kun taas lohikäärmeen veri muuttuu myrkylliseksi ruohoksi. Tarinan mukaan erakko olisi ollut ranskalainen vuonna 559 kuollut Pyhä Leonhard, vaikka hän ei todennäköisesti koskaan edes käynyt Sussexissa.
Aiheesta muualla

Laji.fi: Kielo eli euroopankielo (Convallaria majalis)
Kasviatlas 2018: Kielon eli kellokielon (Convallaria majalis) levinneisyys Suomessa
Pinkka – Lajituntemuksen oppimisympäristö: Kielo (Convallaria majalis) (Arkistoitu – Internet Archive)
LuontoPortti: Kielo (Convallaria majalis)
Pohjolan kasvien pauloissa: Convallaria majalis – kielo, kellokielo
Kielo (Convallaria majalis). Nettikasvio. Arkistoitu 29.4.2013.
European Medicines Evaluation Agency (EMEA): Convallaria majalis (Arkistoitu – Internet Archive) (pdf) (englanniksi)
Pherobase: Floral volatiles of Genus Convallaria, Convallaria majalis (englanniksi)
Dr. Duke's Phytochemical and Ethnobotanical Databases: Convallaria majalis (Arkistoitu – Internet Archive) (englanniksi)
| --- | --- |
Taksonitunnisteet:  Wikidata: Q101711  Wikispecies: Convallaria majalis  APA: 4447  BioLib: 41936  BOLD: 126271  CoL: XYLW  Ecocrop: 4824  EoL: 1087078  EPPO: CNKMA  EUNIS: 189099  FNA: 200027600  FoC: 200027600  GBIF: 7459480  GRIN: 11280  iNaturalist: 48206  IPA: 5375  IPNI: 533487-1  IRMNG: 10884739  ITIS: 42909  MichiganFlora: 828  MoBotPF: 282052  NatureServe: 2.160538  NBN: NBNSYS0000002161  NCBI: 32189  NZOR: 9058837b-b65c-4649-a160-586c998e1d53  Open Tree of Life: 1088891  PalDat: Convallaria_majalis  PFI: 6953  Plant List: kew-303076  PLANTS: COMA7  POWO: urn:lsid:ipni.org:names:533487-1  RHS: 4327  Tropicos: 18401630  VASCAN: 4606  WisFlora: 3193  WFO: wfo-0000764146  Laji.fi: MX.39970 
Kielon marjoja
Värjätty mikroskooppikuva kielon maavarren poikkileikkauksesta. 1. epidermi eli pintasolukko, 2. parenkyymi- eli perussolukko, 3. endodermi eli kuoren sisäkerros, 4. perussolukko, 5. puusolukko, 6. nila.
Konvallatoksiini on yksi kielon sisältämistä myrkyllisistä glykosideista
Charles-André van Loo, La Marquise de Pompadour en jardinière (Markiisitar de Pompadour puutarhurina), noin 1754–1755. Markiisittaren korin kukkien joukossa on myös kieloja.
Raamatun Laulujen laulua kuvaava fresko italialaisen luostarin seinällä: Kuin lilja ohdakkeiden keskellä.
Suomalainen kymmenpenninen vuodelta 1990.
Ei kenenkään maa (lyhytelokuva)

| Ei kenenkään maa |
| --- | --- |

Ohjaaja:  Oskari Sipola
Käsikirjoittaja:  Oskari Sipola
Perustuu:  Teemu Immosen ja Harri Paanasen näytelmään
Tuottaja:  Pauli Pentti
Säveltäjä:   Tapsa Kuusniemi  Teemu Rimpinen 
Kuvaaja:  Jarkko Virtanen
Leikkaaja:   Oskari Sipola  Maria Palavamäki 
Lavastaja:  Iina-Maija Koskinen
Pääosat:   Jose Viitala  Lauri Tilkanen  Antti Holma 
Valmistustiedot
Valmistusmaa:  Suomi
Tuotantoyhtiö:  First Floor Productions
Ensi-ilta:  2009 (valmistumisvuosi)
Kesto:  30 min
Alkuperäiskieli:  suomi
Budjetti:  50 000 €
Katsojat:  130 000 (TV-esitys)
Aiheesta muualla
IMDb 
Elonet
Infobox OKNimi-testi OK: 
Ei kenenkään maa on Oskari Sipolan ohjaama lyhytelokuva vuodelta 2009. Elokuva kertoo rasististen nuorten miesten ja maahanmuuttajanuorten konfliktista.
Tarina

Marko ja Asko ovat parikymppisiä nuoria miehiä Helsingin itäisissä kaupunginosissa. Heidän elämäänsä leimaa joutilaisuus, alkoholi, väkivalta, rasismi ja veljeys. Markolla on kuitenkin salaisuus, josta hän ei ole voinut kertoa Askolle. Hän seurustelee tummaihoisen tytön kanssa. Kun Marko tulee eräänä iltana hakattuna ja verisenä Askon luo, käynnistyy tapahtumien sarja, jota ei voi pysäyttää.
Näyttelijät

| 0 | 1 | 2 |
| --- | --- | --- |
|  Jose Viitala  | … |  Marko   |
|  Lauri Tilkanen  | … |  Asko   |
|  Antti Holma  | … |  Mikko   |
|  Sophia Wekesa  | … |  Nana   |
|  Kai Bäckström  | … |  Jonde   |
|  Elias Salonen  | … |  Toni   |
Lara Malsiner

Lara Malsiner vuonna 2023.
Lara Malsiner (s. 14. huhtikuuta 2000 Sterzing) on italialainen mäkihyppääjä. Hänen seuransa on Gardena Raiffeisen.
Malsiner sijoittui Lahden MM-kilpailuissa 2017 normaalimäessä 37:nneksi. Vuoden 2018 talviolympialaisissa hän sijoittui normaalimäessä 15:nneksi. Seefeldin MM-kilpailuissa 2019 hän oli neljästoista ja Oberstdorfin MM-kilpailuissa 2021 kahdeksastoista. Trondheimin MM-kilpailuissa 2025 hän sijoittui normaalimäessä 15:nneksi ja suurmäessä 17:nneksi.
Maailmancupissa Malsiner kilpaili ensimmäisen kerran joulukuussa 2015 Lillehammerissa sijoittuen 30:nneksi. Kymmenen parhaan joukkoon hän sijoittui ensimmäisen kerran oltuaan kahdeksas joulukuussa 2017 Lillehammerissa. Ensimmäisen palkintosijansa hän saavutti kolmannella sijallaan Hinzenbachissa helmikuussa 2020.
Nuorten MM-kilpailuihin Malsiner on osallistunut vuosina 2016–2019. Vuoden 2017 kisoissa hän sijoittui joukkuemäessä viidenneksi ja normaalimäessä kuudenneksi sekä vuoden 2018 kisoissa normaalimäessä viidenneksi. Vuoden 2019 kisoissa hän saavutti normaalimäessä pronssia. Nuorten talviolympialaisissa 2016 Malsiner voitti normaalimäessä pronssia.
Malsinerin isosisko Manuela Malsiner on kilpaillut mäkihyppääjänä olympialaisissa ja myös pikkusisko Jessica Malsiner on maajoukkuetason mäkihyppääjä.
Sékou Traoré

| Sékou Traoré> Henkilötiedot |
| --- | --- |
Syntynyt: 16. elokuuta 1962 (ikä 62) Bobo-Dioulasso, Burkina Faso
Ammatti:  elokuvaohjaaja, tuottaja
Ohjaaja
Aktiivisena:  1985-
Tunnetuimmat ohjaukset:  L'Oeil du Cyclone (2015)
Palkinnot
 AMAA paras elokuva (2016, elokuvalla L'Oeil du Cyclone) 
Aiheesta muualla
IMDb 
Elonet
Sékou Traoré (s. 16. elokuuta 1962 Bobo-Dioulasso, Burkina Faso) on burkinalainen elokuvaohjaaja, tuottaja ja elokuva-alan monitoimija. Hänen tunnetumpiin ohjauksiinsa kuuluu L'Oeil du Cyclone (engl. Eye of the Storm), joka Afrikan elokuva-akatemia (AMAA) palkitsi vuoden 2016 parhaana elokuvana.
Traoré opiskeli elokuva-alaa Ouagadougoun yliopistossa ja Pariisissa (Conservatoire libre du Cinéma français). Hän perusti yhdessä kahden opiskelutoverinsa ja kolmen muun tuttavansa kanssa vuonna 1992 Sahelis Productions -tuotantoyhtiön. Hän on osallistunut tuotantopäällikkönä esimerkiksi Abderrahmane Sissakon ohjaamaan Timbuktu -elokuvaan (vuoden 2015 parhaan elokuvan AMAA-voittaja) ja vuonna 2010 valmistuneeseen Mahamat-Saleh Harounin ohjaamaan elokuvaan Un homme qui crie (2010), joka voitti Cannesissa tuomariston palkinnon.
Aiheesta muualla

Sékou Traoré (ranskaksi) (unifrance.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Sékou Traoré
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Belgia  Alankomaat 
Henkilöt:  Elonet 
Muut:  IdRef 
Käännös suomeksi
Persson

Persson tarkoittaa seuraavia:
Henkilöitä

Bengt Persson (1939–2013), ruotsalainen este- ja kestävyysjuoksija
Carl Persson (s. 1995), ruotsalainen jääkiekkoilija
Christoffer Persson (s. 1985), ruotsalainen jääkiekkoilija
Dennis Persson (s. 1988), ruotsalainen jääkiekkoilija
Edvard Persson (1888–1957), ruotsalainen näyttelijä ja laulaja
Elisabeth Persson (s. 1964), ruotsalainen curlingpelaaja ja maailmanmestari
Elov Persson (1894–1970), ruotsalainen sarjakuvapiirtäjä
Erik Persson (1898–1984), ruotsalainen jalkapalloilija
Erik Persson (1914–1969), ruotsalainen painija
Erik Persson (s. 1994), ruotsalainen uimari
Fredrik Persson-Korpinen (1880–1935), ruotsinsuomalainen toimittaja ja kirjailija
Gehnäll Persson (1910–1976), ruotsalainen kouluratsastuksen olympiavoittaja
Göran Persson (s. 1949), Ruotsin pääministeri 1996–2006
Harry Persson (1898–1979), ruotsalainen nyrkkeilijä
Joel Persson (s. 1994), ruotsalainen jääkiekkoilija
John Persson (s. 1992), ruotsalainen jääkiekkoilija
Jöran Persson, Yrjänä Pietarinpoika (1530–1568), Ruotsin kuningas Eerik XIV:n sihteeri ja neuvonantaja
Jörgen Persson (s. 1966), ruotsalainen pöytätenniksen pelaaja
Kristina Persson (s. 1945), ruotsalainen ekonomi, poliitikko ja ministeri
Leif G. W. Persson (s. 1945), ruotsalainen kriminologian professori ja kirjailija
Linn Persson (s. 1994), ruotsalainen ampumahiihtäjä
Ludwig Persson (s. 2003), ruotsalainen jääkiekkoilija
Malin Persson Giolito (s. 1969), ruotsalainen juristi ja kirjailija
Maria Persson (s. 1959), ruotsalainen näyttelijä
Markus Persson (s. 1979), ruotsalainen ohjelmoija, Minecraft-pelin keksijä
Mats Persson (s. 1980), ruotsalainen poliitikko ja ministeri
Miah Persson (s. 1969), ruotsalainen ooppera- ja konserttilaulaja
Nathalie Persson (s. 1997), ruotsalainen jalkapalloilija
Niklas Persson (s. 1979), ruotsalainen jääkiekkoilija
Nina Persson (s. 1974), ruotsalainen laulaja
Olof Persson, Olaus Petri (1493–1552), ruotsalainen pappi, uskonpuhdistaja ja historioitsija
Per Åke Persson, ”Peps Persson” (1946–2021), ruotsalainen laulaja, lauluntekijä, kitaristi ja huuliharpunsoittaja
Per Persson, Petrus Petrejus (1570–?), ruotsalainen kirjailija
Per-Edvin Persson (s. 1949), suomalainen limnologi ja tiedekeskus Heurekan toiminnanjohtaja
Set Persson (1897–1960), ruotsalainen kommunistinen poliitiko
Signe Persson-Melin (1925–2022), ruotsalainen muotoilija,
Simon Persson (s. 1991), ruotsalainen maastohiihtäjä
Stefan Persson (s. 1947), ruotsalainen yritysjohtaja
Viktor Persson (s. 2002), ruotsalainen jääkiekkoilija
Åke Persson (1932–1975), ruotsalainen jazzpasunisti.
Muuta

Persson Motorsport, autourheilutalli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Abigail Strate

| Mitalit | Mitalit | Mitalit |  |
| --- | --- | --- | --- |
|  Abigail Strate Hinzenbachissa vuonna 2023. |  Abigail Strate Hinzenbachissa vuonna 2023. |  Abigail Strate Hinzenbachissa vuonna 2023. |  |
Maa:  Kanada
Naisten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Peking 2022 | sekajoukkuemäki |  |
Abigail Strate (s. 22. helmikuuta 2001 Calgary) on kanadalainen mäkihyppääjä, sekajoukkuemäen olympiamitalisti.
Strate kuului Pekingin olympialaisissa 2022 Kanadan joukkueeseen, joka saavutti pronssia sekajoukkuemäessä. Normaalimäessä hän oli 23:s. Planican MM-kilpailuissa 2023 hän sijoittui normaalimäessä kymmenenneksi, suurmäessä 15:nneksi ja joukkuemäessä kuudenneksi. Trondheimin MM-kilpailuissa 2025 hän oli normaalimäessä kuudes ja suurmäessä yhdestoista.
Strate kilpaili maailmancupissa ensimmäisen kerran Nižni Tagilissa joulukuussa 2016. Ensimmäiset maailmancupin pisteensä hän sai oltuaan 26:s Pyeongchangin normaalimäen kilpailussa helmikuussa 2017. Kymmenen parhaan joukkoon hän sijoittui ensimmäisen kerran oltuaan yhdeksäs Hinzenbachin normaalimäen kilpailussa helmikuussa 2022.
Strate saavutti ensimmäisen maailmancupin palkintosijansa oltuaan kolmas Hinterzartenin suurmäessä tammikuussa 2023. Kaudella 2023–2024 hän sijoittui Garmisch-Partenkirchenin suurmäessä kolmanneksi, Oberstdorfin suurmäessä toiseksi ja Villachin normaalimäessä kolmanneksi.
Strate voitti Continental Cupissa viisi osakilpailua syys-lokakuussa 2022. Kauden 2022–2023 kokonaiskilpailussa hän sijoittui toiseksi.
Katy Perry

| Katy Perry |
| --- | --- |

Henkilötiedot
Syntynyt: 25. lokakuuta 1984 (ikä 40) Santa Barbara, Kalifornia, Yhdysvallat
Ammatti:  laulaja, lauluntekijä, malli, ääninäyttelijä, näyttelijä
Muusikko
Taiteilijanimi:  Katy Perry, aiemmin Katy Hudson
Laulukielet:  englanti
Aktiivisena:  2001–
Tyylilajit:  pop, pop rock, dancepop, elektroninen, gospel
Soittimet:  laulu, kitara, piano
Levy-yhtiöt:  Capitol Records Columbia Records Red Hill Records
 Nimikirjoitus
Aiheesta muualla
www.katyperry.com
  [ Muokkaa Wikidatassa ] [ ohje ]  
Katheryn Elizabeth Hudson (s. 25. lokakuuta 1984 Santa Barbara, Kalifornia, Yhdysvallat), tunnetaan paremmin taiteilijanimellä Katy Perry, on yhdysvaltalainen laulaja-lauluntekijä, näyttelijä ja malli. Hänen nuoruuteensa kuului hengellinen gospelmusiikki, ja vuonna 2001 hän julkaisi ensimmäisen albuminsa Katy Hudson, joka ei kuitenkaan yltänyt kansallisille musiikkilistoille. Tuolloin hän käytti vielä oikeaa nimeään Katy Hudson. Vuonna 2007 hän solmi levytyssopimuksen Capitol Music Groupin kanssa ja alkoi käyttää taiteilijanimenään äitinsä tyttönimeä Perry.
Vuonna 2008 julkaistiin Perryn albumi One of the Boys, joka synnytti kolme Yhdysvaltain Billboard Hot 100 -singlelistan kymmenen kärkeen noussutta kappaletta – ”I Kissed A Girl”, ”Hot n Cold” ja ”Waking Up In Vegas”. Perry tuki albumin myyntiä Hello Katy Tour -konserttikiertueellaan vuonna 2009, joka käsitti paikkakuntia Pohjois-Amerikasta, Euroopasta, Aasiasta ja Australiasta. Vuonna 2010 hän julkaisi kolmannen studioalbuminsa Teenage Dream, joka nousi ykköseksi Yhdysvaltain Billboard 200 -albumilistalla. Lisäksi albumin viisi singleä – ”California Gurls”, ”Teenage Dream”, ”Firework”, ”E.T.” ja ”Last Friday Night (T.G.I.F.)” – nousivat listaykkösiksi, mikä teki Katy Perrystä ensimmäisen naisartistin maailmassa ja toisen artistin maailmassa (ensimmäinen oli Michael Jackson), jonka saman albumin viisi singleä ovat nousseet Billboard Hot 100 -listan ensimmäiselle sijalle. Perry julkaisi albumin uudelleen maaliskuussa 2012 nimellä Teenage Dream: The Complete Confection, jolta julkaistuista toisesta singlestä ”Part of Me” on noussut listaykköseksi. Toinen single ”Wide Awake”  on yltänyt viiden parhaan joukkoon.
Perry on ainoa artisti, joka on viettänyt yli 52 yhtäjaksoista viikkoa Billboard Hot 100 -singlelistan kärkikymmenikössä. Vuoteen 2012 mennessä Perry oli ansainnut kahdeksan Grammy-ehdokkuutta, mukaan lukien ehdokkuudet vuoden albumista (Teenage Dream) ja vuoden levytyksestä (”Firework”). Vuonna 2011 MTV nimesi hänet vuoden artistiksi.
Perry oli Talouslehti Forbesin mukaan vuonna 2018 maailman parhaiten ansaitseva naisartisti. Hänen bruttotulonsa olivat 83 miljoonaa dollaria aikavälillä kesäkuu 2017–kesäkuu 2018.
Nuoruus

Katheryn Hudson syntyi kristittyjen pastorivanhempien, Maurice Keith Hudsonin ja Mary Christine Perryn keskimmäiseksi lapseksi. Hänellä on portugalilaisia, saksalaisia ja irlantilaisia sukujuuria. Vanhempien lisäksi Katyn perheeseen kuuluvat hänen isosiskonsa Angela ja pikkuveljensä David. Hän oli äitinsä kautta sukua elokuvaohjaaja ja -tuottaja Frank Perrylle.
Katy kasvoi kuunnellen gospelmusiikkia ja laulaen kirkossa. Hän lauloi kirkon kuorossa yhdeksänvuotiaasta 17-vuotiaaksi, ja otti samaan aikaan myös laulutunteja. Perry kiinnostui musiikista kuunneltuaan salaa isosiskonsa musiikkikasetteja ja esitettyään niiden kappaleita vanhemmilleen. Hän ei kuitenkaan saanut katsoa kotona MTV:n kaltaisia musiikkiohjelmia. Hänen lapsuudessaan perhe muutti usein ympäri maata, kunnes palasivat jälleen Santa Barbaraan, Kaliforniaan. Perhe eli talousvaikeuksissa, ja he joutuivat joskus käyttämään ruokakuponkeja ja käymään ruokajonoissa. Nuorena Katy oli ”poikatyttö”, ja hän harrasti rullaluistelua, skeittausta ja surffausta. Hän sai ensimmäisen kitaransa 13-vuotissyntymäpäivänään, jolloin hän alkoi sen säestyksellä julkisesti esittää kirjoittamiaan lauluja. Hän otti myös tanssitunteja, ja oppi muun muassa lindy hopia ja jitterbugia.
Ura

Perry julkaisi gospel-albumin Katy Hudson vuonna 2001, kun Steve Thomas ja Jennifer Knapp kiinnittivät hänet levy-yhtiöönsä Red Hill Recordsiin. Tuolloin hän käytti vielä esiintyessään nimeä Katy Hudson, mutta otti sittemmin käyttöön taiteilijanimen Katy Perry, koska hänen oma nimensä sekoitettiin näyttelijä Kate Hudsoniin. Perry vaihtoi myöhemmin levy-yhtiö Capitol Recordsiin. Perry on myös esiintynyt Gym Class Heroes -yhtyeen musiikkivideolla Cupid's Chokehold ja ollut nuorempana monien yhtyeiden taustalaulajana.
Perryn ensimmäinen popalbumi One of the Boys ilmestyi vuonna 2008. Levyltä on julkaistu monia singlejä, kuten maailmalla tunnetut kappaleet ”I Kissed A Girl”, ”Hot N Cold”, ”Waking Up In Vegas”, sekä internetissä mainetta niittänyt ”Ur So Gay”. Single ”I Kissed a Girl” nousi Billboard Hot 100:n, Britannian singlelistan, Kanadan Canadian Hot 100:n sekä Australian ARIA Charts -listan kärkeen ja toiselle sijalle The Worldwide Charts -listalla.
Perryn toinen albumi Teenage Dream julkaistiin elokuussa 2010. Ensimmäinen single albumilta on ”California Gurls”, joka on myynyt Yhdysvalloissa jo triplaplatinaa, Britanniassa kultaa ja maailmanlaajuisesti kuusi miljoonaa kappeletta. Toinen single, ”Teenage Dream”, pääsi sijalle yksi Billboard Hot 100 -listalla ja se on Katy Perryn kolmas listaykkönen kyseisellä listalla. Maailmanlaajuisesti Perry on myynyt yli 25 miljoonaa singleä.
Teenage Dream-levyä seurasi Perryn California Dreams Tour-maailmankiertue vuosina 2011-2012.
Katy Perrya pyydettiin juontamaan Liverpoolissa, Englannissa pidettyä 2008 European MTV Music Awards -ohjelmaa. Hän käytti 12 eri asua illan aikana ja voitti itsekin yhden palkinnon. Perryn juontajaparina toimi 30 Seconds To Mars -yhtyeen laulaja Jared Leto. Perry juonsi myös vuoden 2009 EMA:n.
Vuonna 2011 Perry ääninäytteli Smurffiinaa Smurffit-elokuvassa. Hän on myös esiintynyt sarjassa Ensisilmäyksellä.
Vuonna 2013 Perry julkaisi neljännen studioalbuminsa Prism. Hän alkoi työstää uutta albumiaan Teenage Dream: The Complete Confectionin valmistumisen jälkeen. Sen johdantosingle ”Roar” julkaistiin Yhdysvaltain radioasemilla 10. elokuuta 2013 ja se pääsi Billboard Hot 100-listan kärkisijalle. Albumilta julkaistujen singlejen ”Dark Horse” ja ”Roar” musiikkivideot saavuttivat kumpikin YouTubessa yli miljardi näyttökertaa.
Vuonna 2014 Perry aloitti Prismatic World Tour-kiertueen ja esiintyi ensimmäistä kertaa Suomessa Hartwall-areenalla 18. maaliskuuta 2015.
Vuonna 2015 Perry esiintyi Super Bowlin väliajalla.
Tyyli

Perry on tunnettu omaperäisestä pukeutumistyylistään, joihin kuuluu paljon 1950-luvun vaatteita, sortsipukuja ja värikkäitä kuoseja. Perry on suunnitellut bodyn H&M:n Designers Against Aids -kampanjaa varten sekä toiminut mallina Moschino-muotimerkille. Vuonna 2015 hän oli mukana myös H&M:n Happy and Merry-joulukampanjassa. Hänen hiustensa oikea väri on vaalea, mutta hän on värjännyt niitä eri värisiksi, useimmiten mustaksi. Hän käyttää myös paljon peruukkeja. Esimerkiksi ”California Gurls” -musiikkivideolla hänellä on yllään peruukki. Katy Perry on toiminut mallina amerikkalaiselle kosmetiikkamerkille CoverGirl.
Perryn tyyli on sittemmin muuttunut etenkin California Dreams -kiertueen päätyttyä räväkämmäksi miellettyyn suuntaan. 1950-luvun vaatteet sijoittuivat enemmän One Of The Boys -albumin julkaisuaikoihin ja niin sanottu karkkiteema Teenage Dream -albumin ilmestymisajalle.
Yksityiselämä

Perry oli on-off-suhteessa Gym Class Heroes -yhtyeen keulakuvan Travis McCoyn kanssa parin vuoden ajan. Pari erosi vuoden 2008–2009 vaihteessa. Perry ja McCoy palasivat yhteen huhtikuussa 2009, mutta erosivat vain kuukausia tämän jälkeen. Perry oli naimisissa brittikoomikko Russell Brandin kanssa. Brand ja Perry menivät kihloihin joulukuussa 2009 ja naimisiin lokakuussa 2010. He erosivat joulukuussa 2011. Brand haki avioeroa yhteisen päätöksen tuloksena. Lyhyen avioliiton päätyttyä Perry oli on-off -suhteessa laulaja John Mayerin kanssa. Perry oli mukana laulamassa Mayerin ”Who You Love” -kappaleella ja pari esiintyy yhdessä myös kappaleen musiikkivideolla. Perry alkoi seurustella näyttelijä Orlando Bloomin kanssa elokuussa 2016. He erosivat maaliskuussa 2017, mutta palasivat yhteen saman vuoden kesällä. Pari kihlautui ystävänpäivänä vuonna 2019 ja heille syntyi tytär elokuussa 2020.
Palkinnot

MTV Europe Music Awards -gaala 2010: Paras video (California Gurls (feat. Snoop Dogg)).
Diskografia > Albumit

Katy Hudson (2001)
One of the Boys (2008)
Teenage Dream (2010)
Prism (2013)
Witness (2017)
Smile (2020)
143 (2024)
Diskografia > Livealbumit

MTV Unplugged (2009)
Diskografia > Singlet

”Ur So Gay” (2007)
”I Kissed a Girl” (2008)
”Hot n Cold” (2008)
”Thinking of You” (2009)
”Waking Up in Vegas” (2009)
”Starstrukk” (3OH!3 ft. Katy Perry) (2009)
”If We Ever Meet Again” (Timbaland ft. Katy Perry) (2009)
”California Gurls” (ft. Snoop Dogg) (2010)
”Teenage Dream” (2010)
”Firework” (2010)
”E.T.” (ft. Kanye West) (2011)
”Last Friday Night (T.G.I.F.)” (2011)
”The One That Got Away” (2011)
”Part of Me” (2012)
”Wide Awake” (2012)
”Hummingbird Heartbeat” (2012)
”Roar” (2013)
”Who You Love” (John Mayer ft. Katy Perry) (2013)
”Unconditionally” (2013)
”Dark Horse” (ft. Juicy J) (2013)
”Birthday” (2014)
”This Is How We Do” (2014)
”Rise” (2016)
”Chained to the Rhythm” (ft. Skip Marley) (2017)
”Bon Appétit” (2017)
”Swish Swish” (ft. Nicki Minaj) (2017)
”Feels” (Calvin Harris ft. Katy Perry, Pharrell Williams, Big Sean) (2017)
”Save as Draft” (2017)
”Hey Hey Hey” (2018)
”Cozy Little Christmas” (2018)
”365” (Zedd, Katy Perry) (2019)
”Con Calma” (Remix) (Daddy Yankee, Katy Perry ft. Snow) (2019)
”Never Really Over” (2019)
”Small Talk” (2019)
”Harleys in Hawaii” (2019)
”Never Worn White” (2020)
”Daisies” (2020)
”Smile” (2020)
”Resilient” (ft. Aitana) [Tiësto Remix] (2020)
”Not The End Of The World” (2020)
”Cry About It Later" (ft. Luísa Sonza, Bruno Martini) (2021)
”Electric" (2021)
"When I'm Gone" (Alesso, Katy Perry) (2022)
"Where We Started" (Thomas Rhett, Katy Perry) (2022)
"Woman’s World" (2024)
"Lifetimes" (2024)
"I'm His, He's Mine" (featuring Doechii) (2024)
Diskografia > Kiertueet

Hello Katy Tour (2009)
California Dreams Tour (2011-2012)
The Prismatic World Tour (2014-2015)
Witness: the tour (2017-2018)
Diskografia > Residenssit

Play (2021-2023)